Marcel Arland
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1900-tallet
Marcel Arland var en fransk forfatter. I sine beste verker forener han dyp psykologisk innsikt og sikker, behersket stilkunst.
Arland er særlig kjent for ekteskapsromanen L'Ordre (1929), som vant Goncourt-prisen i 1929, og novellesamlinger som Les plus beaux de nos jours (1937) og L'Eau et le feu (1956). Han skrev også et viktig litteraturkritisk verk om Pierre Carlet de Chamblain de Marivaux, utgitt i 1950. Som tidsskriftredaktør, bokanmelder og utgiver av diktantologier øvde han stor innflytelse på fransk litterært liv. Les mer i Store norske leksikon Frankrikes litteratur litteratur roman lyrikk humaniora Eksterne lenker Académie française: Marcel Arland